
Z A P I S N I K
33. sjednice Vijeća Mjesnog odbora Zeleni brijeg, 17. siječnja,  2024.
u prostorijama, Miroševečki brijeg 45,
s početkom u 18:30 sati

NAZOČNI ČLANOVI VIJEĆA: Branimir Burić, Jasna Hanić, Sanda Keller, Marko Kračun. Kristijan Saletović.

GOSTI: Luka Zulin, Ivor Međugorac

Predsjedava: Jasna Hanić, predsjenica
Zapisnik vodi: Sanda Keller, potpredsjednica

Predsjednica utvrđuje nazočnost 5 člana od 5 članova Vijeća.

Vijeće prihvaća tekst Zapisnika 32. sjednice Vijeća, održane 13. prosinca, 2023.
Nakon jednoglasno prihvaćenog zapisnika i predloženog dnevniog reda, predsjednica  otvara 33. sjednicu započinje sa radom 33.  sjednice VMO Zeleni brijeg

Vijeće jednoglasno prihvaća i utvrđuje


D N E V N I    R E D:

1. Program rada Vijeća Mjesnog odbora Zeleni brijeg u 2024. – donošenje;
2. Izvješće o radu Vijeća Mjesnog odbora Zeleni brijeg u 2023.
3. Prijedlog Plana potreba za aktivnostima, programima i projektima unapređenja kvalitete života  
    građana – donošenje;
4. Formiranje tima Vijeća Mjesnog odbora Zeleni brijeg za odlazak Državnom inspektoratu – 
    građevinska inspekcija – donošenje zaključka;
5. Zahtjev za izlazak komisije za postavljanje nove autobusne stanice na liniji 205 – donošenje 
    zaključka;
6. Pitanja, prijedlozi i obavijesti.

Ad. 1. Program rada Vijeća Mjesnog odbora Zeleni brijeg u 2024. 

Predsjednica je pročitala Program rada Vijeća Mjesnog odbora Zeleni brijeg u 2024. Vjećnik Branimir Burić predložio je još da se uvrsti u Plan rada suradnja sa susjednim mjesnim odborima.

Vijeće jednoglasno donosi
                                        
Program rada Vijeća Mjesnog odbora Zeleni brijeg u 2024. godini 

Program rada nalazi se u privitku zapisnika i njegov je sastavni dio.

Ad. 2. Izvješće o radu Vijeća Mjesnog odbora Zeleni brijeg u 2023.

Vijeće jednoglasno odobrava 
Izvješće o radu Vijeća Mjesnog odbora Zeleni brijeg u 2023. 

Izvješće o radu vijeća nalazi se u privitku zapisnika i njegov je sastavni dio. 

Ad. 3. Prijedlog Plana potreba za aktivnostima, programima i projektima unapređenja kvalitete života građana 

Na sjednici je pročitan tekst o tome kako izraditi Prijedlog Plana potreba za aktivnostima, programima i projektima unapređenja kvalitete života građana.
Kako trenutno članovi vijeća nisu dovoljno upućeni o detaljima koje treba navesti u prijedlogu plana, dogovoreno je da se svi informiramo o informacijama sa kojima moramo raspolagati prilikom izrade plana potreba. Potrebne informacije ćemo međusobnom komunikacijom dijeliti on line. Te tek kada imamo poznate sve potrebne elemente pristupit ćemo izradi Prijedlog Plana potreba za aktivnostima, programima i projektima unapređenja kvalitete života građana.

Plan potreba na ovoj sijednici nije donijet, potrebno je do kraja siječnja održati sjednicu a u međuvremenu se educirati i informirati o pravilnoj izradi Prijedlog Plana potreba za aktivnostima, programima i projektima unapređenja kvalitete života građana.

Ad. 4. Formiranje tima Vijeća Mjesnog odbora Zeleni brijeg za odlazak Državnom inspektoratu – građevinska inspekcija 

Nakon što je predsjednica iznijela pojedinosti u vezi izlaska na teren komunalnog redara, koji još nije poslao pismeno izvješće o obavljenom terenskom izvidu, po usmenoj  preporuci komunalnog redara predstavnici VMO Zeleni brijeg će se pismenim i  usmenim putem ponovo  obratiti državnom inspektoratu Republike Hrvatske  usmenim i pismenim putem, u vezi uništavanja zelenih površina.

ZAKLJUČAK 
o formiranju tima za odlazak Državnom inspektoratu

Predsjednica VMO Zeleni brijeg Jasna Hanić, Velibor Meandžija predstavnik MO u VGČ, zainteresirani građani - volonter Ivor Međugorac do sljedeće sjednice dogovorit će termin i obaviti razgovor u Državnom inspektoratu.

Ad. 5. Zahtjev za izlazak komisije za postavljanje nove autobusne stanice na liniji 205 

Nezadovoljni izvješćem o izlasku komisije a u vezi zahtejeva za postavljanje nove autobusne stanice na liniji 205, nakon kratke rasprave i nelogičnosti uočenih u vezi razmaka između autobusnih stanica, VMO odbora traži ponovni izlazk komisije, uz to da na terenu uz komisiju treba biti prisutan i netko od članova VMO, te da nam se predoče zakonski akti po kojima je naš zahtjev odbijen. 

Nakon provedene rasprave, Vijeće jednoglasno donosi

[bookmark: _GoBack]ZAKLJUČAK 
o zahtjevu za izlazak komisije 

Traži se ponovni izlazak komisije uz obavezno prisustvo bar jednog  člana VMO Zeleni brijeg. Komisijski izlazak se traži radi nezadovoljstva kod danog odgovora na prvi izlazak komisije za postavljanje nove autobusne stanice.

Ad. 6. Pitanja, prijedlozi i obavijesti

Predsjednica je obavijestila članove o realiziranoj humanitarnoj akciji, gdje su donacije dostavljena. Višak doniranih stvari predloženo je i dogovoreno da se ponudi potrebitim ustanovama.
Građanin Ivor Međugorac naglašava važnost stalne komunikacije sa stanovnicima našeg MO po njegovom mišljenju najvažnije su obavijesti na oglasnim pločama, koje su zbog dotrajalosti otežane, pa moli postavljanje novih, natkrivenih oglasnih ploča na koje možemo redovno vješati obavijesti vidljive svima koji prolaze.
On također naglašava potrebu za popravljanjem šahta na Dotoršćinskoj ulici koji smo više puta kroz nekoliko zadnjih godina naglašavali u zaključcima sjednica, te izgradnju nogostupa duž Miroševečine.

Završeno u 20.30 sati.
Zapisnik sastavili Sanda Keller
Zapisnik uredila Tatjana Horvat Pelivan

KLASA: 024-08/23-003/147
URBROJ: 251-13-11-5/006-23-2
U Zagrebu, 17. siječanj 2024.                 

                                                                   Predsjednica Vijeća Mjesnog odbora Zeleni brijeg

                                                                                                       Jasna Hanić
 


